บลจ.บัวหลวง ออกกองตราสารหนี้ตปท.6 เดือนชูผลตอบแทน 1.65% ขาย 27 ม.ค.-2 ก.พ.นี้
บลจ.บัวหลวง ออกกองตราสารหนี้ตปท.6 เดือน ชูผลตอบแทน 1.65% ขาย 27 ม.ค.-2 ก.พ.นี้
27 ม.ค. 2559

บริษัทหลักทรัพย์จัดการกองทุน บัวหลวง เสนอขายกองทุนรวมบัวหลวงธนสารพลัส 4/16 ระหว่างวันที่ IPO 27 ม.ค. – 2 ก.พ. 2559 สำหรับกองทุนรวมบัวหลวงธนสารพลัส 4/16 (BP4/16) เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade โดยกองทุน BP 4/16 อายุประมาณ 6 เดือน ประมาณการผลตอบแทน 1.65% ต่อปี ขนาดโครงการ 5,000 ล้านบาท
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน